text: Stille trods kraftig blæst
  05 februar 2011 kl. 08.16
  Sønderjylland er sluppet billigt fra en nat med kraftig blæst. Den aftager dog ikke før i løbet af lørdag eftermiddag.
  Den største ballade lavede blæsten fredag eftermiddag, da den slog en håndfuld træer omkuld i Gråsten og Aabenraa området.
  - Ellers har det været en rolig nat, hvor vandstanden i Esbjerg og på Fanø har været knap tre meter over vanlig højde, men det har ikke givet nogen problemer, siger vagtchef ved Syd- og Sønderrjyllands Politi, Erik Lindholdt.
  